OpenLLM-France/wikimedia huggingface dataset:
# Buscando a Eimish

Buscando a Eimish és una pel·lícula romàntica espanyola del 2012 escrita i dirigida per Ana Rodríguez Rosell, i protagonitzada per Óscar Jaenada i Manuela Vellés. Produïda per Jana Films i distribuïda a Espanya per European Dreams Factory. Fou rodada en sis setmanes i presentada al Festival Internacional de Cinema de Sant Sebastià 2011.

## Argument

Eimish marxa de casa seva i abandona Lucas, que d’antuvi no està dispost a fer un pas endavant en la seva relació. Tanmateix, un cop ha marxat Eimish, Lucas intentarà recuperar-la intentant conèixer el passat de la noia. Per això fa un viatge a Itàlia i Alemanya (Berlín, Verona i Borghetto, on viu Valeria, mare d'Eimish) que li permetrà no sols descobrir qui és l’Eimish, sinó també qui és ell mateix i què vol realment d'ella.

## Repartiment

* Óscar Jaenada... Lucas
* Manuela Vellés ... Eimish
* Jan Cornet... Roberto
* Emma Suárez ... Valeria
* Carlos Leal ... Kai
* Clara Wurnell ... Jana
* Birol Ünel ... Lupo

## Nominacions

A les Medalles del Cercle d'Escriptors Cinematogràfics de 2012 fou nominada al Premi al millor director revelació i a la millor música. També fou nominada a la Bisnaga d'Or del Festival de Màlaga de 2012. Va obrir el London Spanish Film Festival de 2012 i fou nominada al Cercle Precolombí d'Or al Festival de Cinema de Bogotà.

## Referències

* ↑ Manuela Vellés, protagonista de 'Buscando a Eimish': "Aquí sufro, pero más para adentro', teinteresa.es, 11 de juliol de 2011
* ↑ "Buscando a Eimish", el debut de Ana Rodríguez Rosell se estrenará en 2012, La Información, 19 de setembre de 2011
* ↑ Buscando a Eimish a Fotogramas
* ↑ «Premios del CEC a la producción española de 2012». Círculo de Escritores Cinematográficos. Arxivat de l'original el 2020-07-03. [Consulta: 6 setembre 2019].
* ↑ 'Buscando a Eimish', una "historia mágica" de amor salvada por un viaje, Europa Press, 26 d'abril de 2012
* ↑ ‘Buscando a Eimish’ abrirá el London Spanish Film Festival en noviembre, audiovisual451.com

## Enllaços externs

* Tràiler oficial a YouTube
* Buscando a Eimish a Versión española, rtve.es
# Brookesia micra

Brookesia micra és un camaleó del gènere Brookesia. El camaleó més petit conegut, prou petit com per poder-se aguantar sobre el cap d'un llumí. Un adult pot créixer fins als 2,6 cm de llarg.
Fou descobert a l'illa Nosy Hara (Madagascar), al costat d'altres tres espècies, durant una expedició realitzada entre 2003 i 2007. i pot nedar fins a 30 minuts per buscar aliment.

## Filogènia

| Brookesia | B. ramanantsoai B. exarmata B. dentata B. minima B. karchei B. peyrierasi B. tuberculata B. confidens B. micra B. tristis B. desperata |

## Referències

* ↑ (castellà)Radio Bío-Bío. «Científicos descubren el camaleón más diminuto del mundo: Es más pequeño que una uña», 15-02-2012. [Consulta: 15 febrer 2012].
* ↑ Glaw F, Köhler J, Townsend TM, Vences M. Rivaling the World's Smallest Reptiles: Discovery of Miniaturized and Microendemic New Species of Leaf Chameleons (Brookesia) from Northern Madagascar. PLoS ONE 2012; 7(2): e31314.
* ↑ Mustain, Andrea (14 de febrer de 2012). "World's Tiniest Chameleon Discovered". des de l'original el 14 de febrer del 2012.
# Brookfield

«Brookfield» té aquests significats:
* Brookfield (Connecticut)
* Brookfield (Illinois)
* Brookfield (Massachusetts)
* Brookfield (Missouri)
* Brookfield (Nova Hampshire)
* Brookfield (Vermont)
* Brookfield (Wisconsin)
* Brookfield Center, concentració de població designada pel cens dels Estats Units a l'estat d'Ohio.
* East Brookfield, població dels Estats Units a l'estat de Massachusetts.
* North Brookfield, població dels Estats Units a l'estat de Massachusetts.
* West Brookfield, població dels Estats Units a l'estat de Massachusetts.
# Calais, Mon Amour

Calais, Mon Amour (originalment en francès, Ils sont vivants) és una comèdia dramàtica francesa dirigida per Jérémie Elkaïm i estrenada el 2021. S'ha subtitulat al català.

## Sinopsi

Recentment enviduada, la Béatrice viu amb el seu fill i la seva mare. La seva trobada amb en Mokhtar, un professor iranià arribat il·legalment a Europa, canviarà el dia a dia i les conviccions. Per amor a ell, haurà de desafiar els prejudicis dels qui l'envolten i les lleis del país.

## Repartiment

* Marina Foïs: Béatrice
* Seear Kohi: Mokhtar
* Lætitia Dosch: Ingrid
* Igor Van Dessel: Florian
* Antoine Chappey: Joe
* Geneviève Mnich: Josy
* Jan Hammenecker: Franck
* Benoit Carré: Martin
* Souleymane Sylla: Zymako
* Lucie Borleteau: Betty
* Catherine Salée: Marjorie
* Valentine Catzéflis: Sonia

## Referències

* ↑ «Calais, Mon Amour». FilminCAT. [Consulta: 1r octubre 2022].
* ↑ «Ils sont vivants - Allociné» (en francès). [Consulta: 24 febrer 2022].
* 1 2 A Change of Heart a la Base de dades de cinema en català
# Calaix

Un calaix és un receptacle o espai mòbil d'un moble (taula, armari, bufet, etc.), amb guies i contraguies, que estirant surt del moble on és contingut i pitjant hi entra.
Serveix per desar-hi objectes i la seva primera aparició es remunta a l'Antiguitat.
Aquest element ha donat lloc al nom calaixera.
Durant el Renaixement van aparèixer uns escriptoris de molts calaixos, alguns d'ells ocults, anomenats secreters.

## Vegeu també

* Xifonier
* Calaixera
* Bufet (moble)
* Credença
Viccionari
# Calais (Vermont)

Calais és una població dels Estats Units a l'estat de Vermont. Segons el cens del 2000 tenia 1.529 habitants.

## Demografia

Segons el cens del 2000, Calais tenia 1.529 habitants, 616 habitatges, i 418 famílies. La densitat de població era de 15,5 habitants per km².
Per edats la població es repartia de la següent manera: un 25,8% tenia menys de 18 anys, un 5% entre 18 i 24, un 26,3% entre 25 i 44, un 32,8% de 45 a 60 i un 10,1% 65 anys o més.
L'edat mediana era de 41 anys. Per cada 100 dones de 18 o més anys hi havia 100,4 homes.
La renda mediana per habitatge era de 46.083 $ i la renda mediana per família de 49.107 $. Els homes tenien una renda mediana de 33.000 $ mentre que les dones 27.917 $. La renda per capita de la població era de 20.722 $. Entorn del 4,9% de les famílies i el 6,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Calais». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Calais». American Fact Finder. Oficina del Cens dels Estats Units, 12-01-2010.
# Cakov

Cakov és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1394.
# Büllingen

Büllingen (en való Bollindje i en francès Bullange) és un municipi belga de la província de Lieja a la regió valona i a la Comunitat Germanòfona de Bèlgica. El 2008 tenia 5.471 habitants.
Es troba a la vora de les Ardenes i és part de la reserva natural Hautes Fagnes-Eifel. Fou adjudicat a Bèlgica pel Tractat de Versalles el 1919 amb altres municipis en els Cantons de l'Est.
Està situat a la frontera alemanya i depèn del districte administratiu de Sankt-Vith. Es va fusionar amb els antics municipis de Rocherath i Manderfeld, que ara forma un municipi que havia de juliol de 2004 tenia 5.350 habitants (2.744 homes i 2.606 dones), repartits en una superfície total de 150,50 km².
A la regió, prop de l'altiplà d'Hautes Fagnes, hi ha el naixement dels rius Warche, Our, Olef i Schwalm. Acull el campament militar d'Elsenborn.

## Localitats

* Büllingen, Mürringen, Hünningen, Honsfeld
* Rocherath, Krinkelt, Wirtzfeld
* Manderfeld, Afst, Allmuthen, Berterath, Buchholz, Hasenvenn, Hergersberg, Holzheim, Hüllscheid, Igelmonder Hof, Igelmondermühle, Kehr, Krewinkel, Lanzerath, Losheimergraben, Merlscheid, Weckerath, Andlermühle, Eimerscheid, Medendorf

## Enllaços externs

* (alemany) Web oficial
# Fedóssino

Fedóssino (en rus: Федосьино) és un poble de l'óblast de Vladímir, a Rússia, segons el cens del 2010 tenia 47 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Múscul espleni cervical

El múscul espleni cervical (musculus splenius cervicis) (també espleni del coll o splenius colli) és un dels dos músculs esplenis. Està situat en la part posterior del coll. S'origina en una banda tendinosa estreta de les apòfisis espinoses de la tercera a la sisena vèrtebres dorsals, i s'insereix amb fascicles tendinosos en els tubercles posteriors de les apòfisis transverses de la part superior de les dues o tres vèrtebres cervicals. El seu nom ve del grec σπληνίον, splenion ("embenat") i del llatí cervix ("coll").
La funció del múscul espleni cervical és l'extensió de la columna cervical, i la rotació i la flexió lateral cap al costat ipsilateral.

## Imatges

* Posició del múscul espleni cervical (en vermell). Animació.
* Vista lateral.
* Vista posterior.
* Els músculs esplenis.
* Músculs del coll. Vista lateral.
* Secció del coll a nivell de la vèrtebra C VI.

## Notes

* ↑ El terme "ipsilateral" indica que està en el mateix costat que una altra estructura. Per tant, el braç esquerre és ipsilateral a la cama esquerra.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 4 febrer 2014].
* ↑ Dr. M. A. (Toby) Arnold; Deborah Bryce. Arnold's Glossary of Anatomy. The University of Sydney. Vegeu l'enllaç Arxivat 2020-03-07 a Wayback Machine..
* ↑ R.T. Floyd, Manual of Structural Kinesiology, 2012, 18th Ed.
    Aquest article incorpora text de l'edició de l'Anatomia de Gray en domini públic.

## Enllaços externs

* LUC spce
* Splenius+cervicis al Diccionari d'eMedicine
* PTCentral Arxivat 1999-10-22 a Wayback Machine.
# Bandera de la Comunitat Germanòfona de Bèlgica

La bandera utilitzada per la Comunitat Germanòfona de Bèlgica mostra un lleó rampant de gules envoltat per nou flors blaves de 5 pètals sobre un camp blanc segons decret d'1 d'octubre de 1990 publicat al portal de la comunitat germanòfona DGLive. El mateix decret també estableix com a festa oficial per a la comunitat, el 15 de novembre, data en què la bandera ha d'onejar als edificis públics de les zones de parla alemanya de Bèlgica.
No té cap estatus administratiu, ja que representa una comunitat lingüística dins la província valona de Lieja.

## Enllaços externs

* Porta DG Live.

## Referències

* ↑ «Wappen und Fahne» (en alemany). Das Bürgerinformationsportal, 01-10-1990. [Consulta: 21 octubre 2015].
# Tawny Gray

Tawny Gray, també coneguda com a Toin Adams (Kitwe, 1965), és una escultora nascuda a Zàmbia. És una escultora que treballa l'acer, el metacrilat, la fibra de vidre i altres mitjans. Va passar la seva infància i l'adolescència en l'est de Zimbabue ; des de 1980, a Sud-àfrica, on va assistir a una escola experimental, dedicada a les arts visuals i a les arts escèniques. En 1985 es trasllada a Anglaterra, on va començar la seva carrera escultòrica. La seva obra més gran fins avui és l'escultura de 12 metres d'altura, titulada L'Home Verd, encarregada en 2002 per la Custard Factory en Digbeth, Birmingham. Seguida per una altra de 10 metres d'altura titulada The Deluge 2010 en Zellig., que presenta uns cossos caient, també realitzada per la Custard Factory en Digbeth, Birmingham. El 2007 residia a Portugal.

## Referències

* ↑ www.artschool.co.za
* ↑ The Sunday Times, June 2002
* ↑ http://www.mybrum.co.uk/news/the-deluge-the-new-toin-adams-sculpture-at-custard-factorys-zellig%5BEnllaç+no+actiu%5D
* ↑ Anna Blackaby. «£10m expansion at Custard Factory hints at greater ambition for Digbeth». Birmingham Post. Arxivat de l'original el 2013-04-19. [Consulta: 23 juny 2016].
* ↑ http://coreprosa.blogspot.com/2010_12_01_archive.html
* ↑ http://www.artq.net/ArtView.asp?artwork_id=GPTZ5413515727521625
* ↑ artes-vivas-index3.blogspot.com blog 2009 Consultado el 26/9/2011
# Sycute dendyi

Sycute dendyi és una espècie d'esponja calcària, marina i amb espícules formades per carbonat de calci. L'esponja és l'única espècie del gènere Sycute, de la família Grantiidae. El nom científic de l'espècie va ser publicat per primera vegada el 1895 per Harry Borrer Kirk.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Sycute dendyi (Kirk, 1895). Accessed through: World Register of Marine Species at: http://marinespecies.org/aphia.php?p=taxdetails&id=164411 on 2021-04-06
# Tetsuya Totsuka

Tetsuya Totsuka (Tòquio, Japó, 24 d'abril de 1961) és un futbolista japonès retirat que va disputar 18 partits amb la selecció japonesa.

## Enllaços externs

* National Football Teams
* Japan National Football Team Database
# Thomas Häßler

Thomas Jürgen "Icke" Häßler (30 de maig de 1966) és un exfutbolista alemany de la dècada de 1990.
Fou 101 cops internacional amb la selecció alemanya amb la qual participà en la Copa del Món de futbol de 1990, a la Copa del Món de futbol de 1994 i a la Copa del Món de futbol de 1998.
Pel que fa a clubs, defensà els colors de 1. FC Köln, Juventus FC, AS Roma, Karlsruher SC i Borussia Dortmund.

## Palmarès
### Alemanya

* Copa del Món de futbol: 1990
* Eurocopa de futbol: 1996

## Referències

* ↑ Arnhold, Matthias. «Thomas Häßler - Century of International Appearances». RSSSF, 01-02-2006. [Consulta: 20 juliol 2009].
* ↑ «Gli eroi in bianconero: Thomas HÄßLER» (en italian). Tutto Juve, 30-05-2013. [Consulta: 18 setembre 2015].
* ↑ Arnhold, Matthias. «Thomas Häßler - Matches and Goals in Bundesliga». Rec.Sport.Soccer Statistics Foundation, 26-07-2012. [Consulta: 2 agost 2012].
* ↑ «German Soccer Personalities». abseits-soccer.com. Arxivat de l'original el 2008-12-22. [Consulta: 9 febrer 2018].
* ↑ «Häßler, Thomas» (en alemany). kicker.de. [Consulta: 2 gener 2014].
Thomas Häßler amb la selecció alemanya - Plantilles de navegació :
Selecció de futbol d'Alemanya Federal – Copa del Món de Futbol 1990
1 Illgner •
2 Reuter •
3 Brehme •
4 Kohler •
5 Augenthaler •
6 Buchwald •
7 Littbarski •
8  Häßler •
9 Völler •
10 Matthäus •
11 Mill •
12 Aumann •
13 Riedle •
14 Berthold •
15 Bein •
16 Steiner •
17 Möller •
18 Klinsmann •
19 Pflügler •
20 Thon •
21 Hermann •
22 Köpke •
Seleccionador: Beckenbauer
Selecció de futbol d'Alemanya – Copa del Món de futbol 1994
1 Illgner •
2 Strunz •
3 Brehme •
4 Kohler •
5 Helmer •
6 Buchwald •
7 Möller •
8 Häßler •
9 Riedle •
10 Matthäus •
11 Kuntz •
12 Köpke •
13 Völler •
14 Berthold •
15 Gaudino •
16 Sammer •
17 Wagner •
18 Klinsmann •
19 Kirsten •
20 Effenberg •
21 Basler •
22 Kahn •
Seleccionador: Vogts
Selecció de futbol d'Alemanya – Copa del Món de futbol 1998
1 Köpke •
2 Wörns •
3 Heinrich •
4 Kohler •
5 Helmer •
6 Thon •
7 Möller •
8 Matthäus •
9 Kirsten •
10 Häßler •
11 Marschall •
12 Kahn •
13 Jeremies •
14 Babbel •
15 Freund •
16 Hamann •
17 Ziege •
18 Klinsmann •
19 Reuter •
20 Bierhoff •
21 Tarnat •
22 Lehmann •
Seleccionador: Vogts :
# Temple de Thatbyinnyu

El temple de Thatbyinnyu és un famós temple situat a Bagan (antigament Pagan), construït a mitjans del 1100 durant el regnat del rei Alaungsithu. Té forma de creu, però no és simètric. El temple té dos pisos principals, amb la imatge de Buda assegut situat al segon pis. És adjacent al temple d'Ananda.
# Temple de Seti I

* Per a altres significats, vegeu «Temple de Seti I a Abidos».
El temple de Seti I és un antic temple egipci situat al nord del conjunt conegut com a Tebes de l'oest (Western Thebas), a Luxor. És del segle xiii aC, de la dinastia XIX, i és conegut generalment com a temple de Qurna, tot i que aquest terme també s'empra a vegades per a esmentar el Ramesseum. Els egipcis li diuen temple de Qasr al-Rubaiq.
El temple fou construït per Seti I com a temple funerari per a ell mateix i per al seu pare, i en honor d'Amon. Ramsès II el va acabar, hi va fer una capella. Seti hi va fer construir una capella en honor de Ramsès I, el seu pare, que no va poder tenir el seu propi temple perquè només va regnar durant uns mesos. Durant el període romà fou lloc de treball d'artesans, i amb el cristianisme va esdevenir església i algunes cases particulars es van adaptar dins el mateix temple, i alguns materials es van utilitzar per a la construcció fora del temple. Des del 1972 és en restauració.

## Enllaços externs

* Temple de Sety I a Gurna. Recull fotogràfic. (castellà)
# Thomas Lemar

Thomas Lemar (Baie-Mahault, Guadalupe, 12 de novembre de 1995) és un futbolista francès que juga com a migcampista a l'Atlètic de Madrid. És internacional amb la selecció de França.

## Trajectòria

Lemar va iniciar-se en la pràctica del futbol el 2003 al Solidarité-Scolaire, de l'illa de Guadalupe. El 2010 va fitxar per SM Caen francès, on va continuar la seva formació. El 2013 va debutar amb el primer equip a la Ligue 2. Va ajudar l'equip a ascendir a la Ligue 1 francesa. La temporada següent, a la Ligue 1, la 2014-15, va jugar 25 partits i va fer 1 gol. El 2015 va fitxar per l'AS Mònaco, també de la Ligue 1, equip amb el qual guanyaria el campionat la temporada 2016-17. El 2018 va fitxar per l'Atlètic de Madrid de la Primera Divisió espanyola.
Ha estat internacional amb la selecció de França en les categories juvenils. Va debutar amb l'absoluta el 15 de novembre de 2015 en un amistós contra la selecció de Costa d'Ivori. El 2018 va disputar la Copa del Món de Rússia.

## Palmarès
### AS Mònaco

* 1 Ligue 1: 2016-17.

### Atlético de Madrid

* 1 Supercopa d'Europa: 2018.
* 1 Lliga espanyola: 2020-21.

### Selecció francesa

* 1 Copa del Món: 2018.

## Referències

* ↑ «Bleus : Six choses à savoir sur Thomas Lemar (Monaco), dernier appelé en équipe de France» (en francès). L'Équipe, 10-11-2016. [Consulta: 16 juny 2018].
* ↑ White, Adam. «Thomas Lemar: humble, shy and set to be the subject of more mammoth bids» (en anglès). The Guardian, 13-01-2018. [Consulta: anglès].
* ↑ «Thomas Lemar» (en anglès). Fox Sports, 16-06-2018. [Consulta: 16 juny 2018].
* ↑ Barbero, Alberto R. «El Atlético cierra un acuerdo con el Mónaco por Lemar» (en castellà). Marca, 12-06-2018. [Consulta: 16 juny 2018].
* ↑ Fieschi, Florian. «Thomas Lemar, timide mais sans complexes» (en francès). Le Parisien, 18-11-2016. [Consulta: 16 juny 2018].
* ↑ Sanders, Emma. «Real Madrid 2–4 Atlético de Madrid», 15-08-2018.

## Enllaços externs

* Fitxa amb França Arxivat 2017-08-28 a Wayback Machine. a FFF
* Thomas Lemar a worldfootball.net
Thomas Lemar amb França - Plantilles de navegació :
Selecció de futbol de França – Copa del Món de Futbol 2018
1 Lloris  •
2 Pavard •
3 Kimpembe •
4 Varane •
5 Umtiti •
6 Pogba •
7 Griezmann •
8 Lemar •
9 Giroud •
10 Mbappé •
11 Dembélé •
12 Tolisso •
13 Kanté •
14 Matuidi •
15 Nzonzi •
16 Mandanda •
17 Rami •
18 Fekir •
19 Sidibé •
20 Thauvin •
21 Hernández •
22 Mendy •
23 Areola •
Entrenador: Deschamps
Selecció de futbol de França – Eurocopa 2020
1 Lloris  •
2 Pavard •
3 Kimpembe •
4 Varane •
5 Lenglet •
6 Pogba •
7 Griezmann •
8 Lemar •
9 Giroud •
10 Mbappé •
11 Dembélé •
12 Tolisso •
13 Kanté •
14 Rabiot •
15 Zouma •
16 Mandanda •
17 Sissoko •
18 Digne •
19 Benzema •
20 Coman •
21 Hernández •
22 Ben Yedder •
23 Maignan •
24 Dubois •
25 Koundé •
26 Thuram •
Entrenador: Deschamps :
# Tit Flavi Sabí

Tit Flavi Sabí és el nom dels següents personatges:
* Tit Flavi Sabí (pare de Vespasià), pare de l'emperador Vespasià
* Tit Flavi Sabí (cònsol 69), cònsol sufecte el 69
* Tit Flavi Sabí (cònsol 52), germà de Vespasià, cònsol sufecte l'any 52 i prefecte de la ciutat sota l'emperador Neró.
* Tit Flavi Sabí Vespasià (Reate, 9 - 79), emperador romà (69-79)
* Tit Flavi Sabí Vespasià (39 - 81) emperador romà (79-81)
# Tit Flavi Sabí (pare de Vespasià)

Tit Flavi Sabí (en llatí Titus Flavius Sabinus) va ser el pare de l'emperador Vespasià. Era fill de Tit Flavi Petró un centurió, segurament un evocat, de l'exèrcit de Gneu Pompeu a la batalla de Farsàlia a Tessàlia l'any 48 aC. Sabí formava part dels equites de la ciutat de Reate.
Va ser funcionari de duanes en temes referits a l'abastament agrícola a la província d'Àsia, i es va comportar amb tanta equanimitat que moltes ciutats li van dedicar estàtues amb la inscripció καλῶς τελωνήσαντι (el que realitza molt bé la seva feina). També va fer negocis al país dels helvecis, en el que va morir, deixant dos fills: Flavi Sabí i Vespasià, l'emperador.

## Referències

* ↑ Suetoni. Vides dels dotze cèsars:Vespasià I
# Tit Herenni

Tit Herenni (en llatí Titus Herennius) va ser un banquer romà de Leptis Magna a l'Àfrica. Formava part de la gens Herènnia, d'origen samnita.
Va ser condemnat i executat per Verres quan aquest era pretor de Sicília, entre els anys 73 i 71 aC. La seva condemna va ser injusta i un centenar de ciutadans romans de Siracusa a Sicília van testimoniar inútilment la seva innocència.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 407.
# Thymallus arcticus

Thymallus arcticus és una espècie de peix de la família dels salmònids i de l'ordre dels salmoniformes.

## Subespècies

* Thymallus arcticus arcticus (Pallas, 1776)
* Thymallus arcticus baicalensis (Dybowski, 1874)

## Referències

* ↑ Pallas, P. S.. Reise durch verschiedene Provinzen des russischen Reiches (en alemany). 3 vols, 1771-1776.
* ↑ «Thymallus arcticus». Catalogue of Life. (anglès) (anglès)
# Tienen

Tienen (francès Tirlemont) és un municipi belga de la província de Brabant Flamenc a la regió de Flandes. Està compost per les seccions de Tienen, Bost, Goetsenhoven, Hakendover, Kumtich, Oorbeek, Oplinter, Sint-Margriete-Houtem i Vissenaken.
Limita al nord-oest amb Lubbeek, al nord amb Glabbeek, al nord-est amb Kortenaken, a l'oest amb Boutersem, a l'est amb Linter, al sud-oest amb Hoegaarden, al sud amb Hélécine i al sud-est amb Landen.

## Evolució demogràfica

* Font:NIS

## Agermanaments

Tienen està agermanada amb
* Lunéville (Lorena) des de 1960
* Soest des de 1971
* Valkenswaard des de 1973
* Hergiswil des de 1975
* Bielsko-Biała des de 1987
* Huy des de 1993
Tienen té pactes d'amistat amb:
* Benešov des de 1995
* Admont des de 1981